મુંબઇ, 27 જૂન : દેશની આર્થિક રાજઘાની મુંબઇ આમ તો ચૂંટણીની તૈયારીઓમાં વ્યસ્ત છે. ચૂંટણીની રામયણને કારણે જ કેન્દ્ર સરકારે કરેલા રેલવેના ભાડા વધારામાં ભાજપ અને તેના સાથી પક્ષ શિવસેનાએ દબાણ કરીને મુંબઇની લોકલ ટ્રેનના ભાડા વધારવાના નિર્ણયમાં મુંબઇગરાઓને રાહત અપાવી છે. આ દરમિયાન મુંબઇગરાઓ માટે એક અન્ય આનંદના સમાચાર છે. મુંબઇમાં હવે વ્યાવસાયિક ધોરણે 'સી પ્લેન' સેવા શરૂ થવાની છે. જો કે મુંબઇગરાઓને સી પ્લેનની સવારીનો આનંદ હમણા નહીં પણ ચોમાસા બાદ દિવાળીની ભેટ તરીકે ચાખવા મળી શકે છે.